Cuneiform Tablet Kt 92/k 351 (AKT 11a 42)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR ú lu-zi-na qí-bi₄-ma um-ma ma-num-ba-lúm-a-šur-ma a-na lu-zi-na qí-bi₄-ma URUDU qá-tám ša ta-dí-na-ni uk-ta-na-lam-ma ma-ma-an lá-qá-šu lá i-mu-wa a-ma-kam šu-IŠTAR ša-i-il₅ a-da-šu-ma ú a-na-ku KÙ.BABBAR 1 GÍN ša ra-du-we ú-ra-dá-ma ú-šé-ba-lá-kum a-ḫi a-ta a-ma-kam iḫ-da-ma e-na-na-tim KI kà-ri-im er-ša-nim-ma ma-lá KÙ.BABBAR i-lá-qé-ú-ni i-na KÙ.BABBAR ša šu-IŠTAR lu-ṣa-ḫi-ru-ma ṭup-pì šu-IŠTAR lu-kà-i-il₅ ṭup-pá-am ša ni-kà-sí am-ra-ma ma-lá KÙ.BABBAR lá-áp-ta-ku-ni ú ma-lá KÙ.BABBAR ú-ṣa-ḫu-ru-ni té-er-ta-ku-nu li-li-kam